**BOSNA I HERCEGOVINA**

**Federacija Bosne i Hercegovine**

**TUZLANSKI KANTON**

**V L A D A**

 **NACRT**

**Z A K O N**

**O IZMJENAMA I DOPUNAMA ZAKONA**

**O PRIJAVLJIVANJU, PORIJEKLU I KONTROLI IMOVINE**

**IZABRANIH DUŽNOSNIKA, NOSILACA IZVRŠNIH FUNKCIJA I SAVJETNIKA**

**U TUZLANSKOM KANTONU**

**Tuzla, septembar 2025. godine**

Na osnovu člana 24. stav 1. tačka c) Ustava Tuzlanskog kantona ("Službene novine Tuzlansko-podrinjskog kantona", broj: 7/97 i 3/99 i "Službene novine Tuzlanskog kantona", br. 13/99, 10/00, 14/02, 6/04 i 10/04), na prijedlog Vlade Tuzlanskog kantona, Skupština Tuzlanskog kantona, na sjednici održanoj \_\_\_\_\_\_\_\_\_\_\_\_ godine, donosi

**ZAKON**

**O IZMJENAMA I DOPUNAMA ZAKONA**

**O PRIJAVLJIVANJU, PORIJEKLU I KONTROLI IMOVINE IZABRANIH DUŽNOSNIKA, NOSILACA IZVRŠNIH FUNKCIJA I SAVJETNIKA**

**U TUZLANSKOM KANTONU**

**Član 1.**

U Zakonu o prijavljivanju, porijeklu i kontroli imovine izabranih dužnosnika, nosilaca izvršnih funkcija i savjetnika u Tuzlanskom kantonu („Službene novine Tuzlanskog kantona“, broj: 22/21) u članu 1. riječi „kao i poklone koje dobijaju u toku obavljanja javne funkcije“ se brišu.

**Član 2.**

U članu 4. u tački b) iza riječi „pravobranioci,“ dodaje se riječ „rektor“.

U istom članu u tački f) riječ „novac“ mijenja se rječima “novčana sredstva“.

U istom članu tačke h) i i) se brišu.

Dosadašnje tačke j) i k) postaju tačke h) i i).

U istom članu u tački k) koja sada postaje tačka i) iza riječi „člana“ dodaju se riječi „kao i vršioci dužnosti javne funkcije“.

**Član 3.**

U članu 8. u stavu (2) tačka f) se briše.

U istom članu u stavu (3) tekst koji glasi „u skladu s propisima o općoj i tehničkoj zaštiti ličnih podataka“ zamjenjuje se tekstom koji glasi „u skladu sa Zakonom o zaštiti ličnih podataka (“Službeni glasnik BiH”, br. 49/06, 76/11 i 89/11 - Ispravka)”

**Član 4.**

U članu 9. stav (4) mijenja se i glasi:

„(4) Jednom godišnje, a najkasnije do 30. juna tekuće godine za prethodnu godinu, Ured, putem Vlade informiše Skupštinu o svom radu, prikupljenim informacijama i uočenim nepravilnostima, te u skladu sa nadležnošću utvrđenom ovim zakonom, navedene informacije Ured objavljuje na svojoj internet stranici.“

U istom članu u stavu (5) riječi “statistički obrađene lične podatke o imovini, i to:“ zamjenjuju se riječima „sljedeće podatke:“. U istom stavu tačka c) se briše.

**Član 5.**

 Član 10. mijenja se i glasi:

„**Član 10**.

**(Imovina za prijavu)**

Prijava sadrži podatke o imovini, i to:

a) pravo vlasništva na nepokretnim stvarima u Bosni i Hercegovini i inostranstvu;

b) pravo vlasništva na pokretnim stvarima koje podliježu registraciji kod nadležnih organa u Bosni i Hercegovini i inostranstvu;

c) pravo vlasništva na pokretnim stvarima u Bosni i Hercegovini i inostranstvu čija je pojedinačna vrijednost veća od 5.000,00 KM;

d) dionice, akcije, obveznice i udjeli u pravnim licima i drugi vrijednosni papiri u Bosni i Hercegovini i inostranstvu;

e) novčana sredstva u bankama i drugim finansijskim organizacijama, u Bosni i Hercegovini i inostranstvu;

f) prava po osnovu autorskih, patentnih i drugih prava intelektualne svojine u Bosni i Hercegovini i inostranstvu;

g) iznos i vrsta finansijske obaveze prema fizičkim i pravnim licima u Bosni i Hercegovini i inostranstvu u iznosu višem od 5.000,00 KM;

h) izvor i visina godišnjih novčanih prihoda u Bosni i Hercegovini i inostranstvu.“

**Član 6.**

U članu 11. stav (2) se briše.

**Član 7.**

Član 12. mijenja se i glasi:

**„Član 12.**

**(Godišnje prijavljivanje imovine)**

Godišnje prijavljivanje imovine iz člana 10. ovog zakona obavezno se vrši tokom vremena obavljanja javne fuknkcije i to do 31. marta tekuće za prethodnu godinu.“

**Član 8.**

Član 13. mijenja se i glasi:

**„Član 13.**

**(Prijavljivanje imovine poslije završteka javne funkcije)**

(1) Nosilac javne funkcije je obavezan da prijavi imovinu iz člana 10. ovog zakona, u roku od 30 dana od dana završetka javne funkcije po bilo kojem osnovu.

 (2) Pored obaveza iz stava (1) ovog člana, nosilac javne funkcije dužan je dati izjavu da li su pokrenute aktivnosti sticanja imovine iz člana 10. ovog zakona i ako jesu, navesti koje i po kojem osnovu.

(3) Izjava iz stava (2) ovog člana daje se na obrascu izjave o pokrenutim aktivnostima koji je sastavni dio ovog zakona.

(4) Ured će izraditi i na svojoj Internet stranici objaviti uputstvo o popunjavanju obrazaca iz stava (3) ovog člana.“

**Član 9.**

U članu 14. u stavu (1) riječi „traženu informaciju“ mijenjaju se riječju „podatke“.

 U istom članu stav (2) mijenja se i glasi:

„(2) Nosilac javne funkcije je obavezan da dostavi podatke iz stava (1) ovog člana u roku od 30 dana od dana prijema zahtjeva Ureda.“

 U istom članu stav (3) se briše.

**Član 10.**

Iza člana 14. dodaje se novi član 14a. koji glasi:

„**Član 14a.**

**(Izuzeci od obaveze prijavljivanja imovine)**

(1) Nosilac javne funkcije koji bude ponovo izabran ili imenovan na istu javnu funkciju koju je vršio do momenta ponovnog izbora ili imenovanja u istoj instituciji, a koji je izvršio obavezu iz člana 11. ovog zakona, izuzet je od obaveze prijavljivanja imovine prilikom preuzimanja dužnosti i prijavljivanja imovine poslije završetka dužnosti po bilo kojem osnovu, između ponovljenih izbora ili imenovanja.

(2) Nosilac javne funkcije koji prvi put preuzima javnu funkciju u periodu od 1. oktobra do 31. decembra i koji izvrši obavezu iz člana 11. ovog zakona, izuzet je od obaveze propisane članom 12. ovog zakona za godinu u kojoj je preuzeo javnu funkciju.”

**Član 11.**

U članu 15. “i poklona, izvorima sredstava i načinu sticanja navedenog” se briše.

**Član 12.**

Članovi 17., 18. i 19. se brišu.

**Član 13.**

Član 20. mijenja se i glasi:

“**Član 20.**

**(Sadržaj prijave)**

(1) Prijava imovine nosioca javne funkcije vrši se na Obrascu prijave imovine, a prijava imovine bliskog srodnika vrši se na Obrascu prijave imovine bliskog srodnika.

(2) Obrazac prijave imovine iz stava (1) ovog člana sadrži:

a) svrhu podnošenja prijave;

b) ime i prezime, jedinstveni matični broj koji se ne objavljuje javno, te adresu i broj telefona;

c) naziv javne funkcije, naziv i adresu institucije u kojoj se vrši javna funkcija, datum imenovanja odnosno razrješenja;

d) ime i prezime bliskog srodnika, srodstvo sa nosiocem javne funkcije, jedinstveni matični broj bliskog srodnika koji se ne objavljuje javno;

e) nepokretnu imovinu i njenu vrstu, općinu, grad i državu gdje se nalazi, površinu, porijeklo, nabavnu i pretpostavljenu vrijednost, podatke o vlasništvu, da li se radi o suvlasništvu i u kolikom udjelu, vrstu i izvor sredstava kojima je kupljena;

f) pokretnu imovinu i njenu vrstu, godinu proizvodnje i kupovine, porijeklo, nabavnu i pretpostavljenu vrijednost, i podatak o vlasništvu,

g) podatke o dionicama i akcijama u privrednim društvima;

h) podatke o obveznicama ili drugim vrijednosnim papirima;

i) podatke o vlasničkim udjelima u pravnim licima;

j) podatke o novčanim sredstva u bankama i drugim finansijskim organizacijama u Bosni i Hercegovini i inostranstvu;

k) prava po osnovu autorskih, patentnih i drugih prava intelektualne svojine u Bosni i Hercegovini i inostranstvu;

l) iznos i vrstu finansijske obaveze prema fizičkim i pravnim licima u Bosni i Hercegovini i inostranstvu u iznosu višem od 5.000,00 KM;

m) podake o drugim imenovanjima ili izborima, odnosno naziv funkcije, naziv institucije, datum imenovanja i razrješenja, te podataka o naknadi;

n) ukupne godišnje prihode razvrstane po izvorima prihoda;

o) izjavu kojom se pod punom moralnom, krivičnom i građanskom odgovornošću potvrđuje istinitost podataka u prijavi; da ni jedan dio imovine nije izostavljen iz prijave; daje saglasnost da Ured pribavlja i obrađuje lične podatke u svrhu provjere tačnosti, odnosno istinitosti navoda sadržanih u prijavi, i daje saglasnost Uredu za dostavljanje podataka svim nadležnim institucijama kao i pravnim i fizičkim licima koja raspolažu podacima relevantnim za provjere utvrđene odredbama ovog zakona;

p) datum podnošenja prijave;

r) potpis nosioca javne funkcije.

(3) Obrazac prijave imovine bliskog srodnika sadrži podatke iz stava (2) tačke b), d), e), f), g), h), i), j), k), l), o), p), r), s) i t) ovog člana.

(4) Nosilac javne funkcije dužan je uz Obrazac prijave imovine i poklona priložiti Obrazac prijave imovine bliskog srodnika posebno za svakog bliskog srodnika.

(5) Obrasci iz stava (1) ovog člana sastavni su dio ovog zakona.

(6) Ured će izraditi i na svojoj Internet stranici objaviti uputstvo o popunjavanju obrazaca iz stava (1) ovog člana.

(7) Obrasci iz stava (1) ovog člana stupanjem na snagu ovog zakona, imaju status službene isprave u skladu sa Krivičnim zakonom Federacije Bosne i Hercegovine ("Službene novine Federacije BiH", br. 36/03, 37/03, 21/04, 69/04, 18/05, 42/10, 42/11, 59/14, 76/14, 46/16 i 75/17).”

**Član 14.**

U članu 21. u stavu (1) riječi “i poklona” se brišu.

**Član 15.**

U članu 22. stav (4) se briše.

U istom članu dosadašnji stav (5) postaje stav (4).

**Član 16.**

U članu 23. u stavovima (1) i (4) riječ „web“ zamjenjuje se riječju „internet“.

**Član 17.**

Član 24. mijenja se i glasi:

“**Član 24.**

**(Prekršaji i prekršajne kazne)**

(1) Nosilac javne funkcije, kaznit će se:

a) novčanom kaznom od 1.000,00 do 5.000,00 KM, ako ne izvrši prijavljivanje imovine prilikom preuzimanja javne funkcije (član 11.);

b) novčanom kaznom od 1.000,00 do 5.000,00 KM, ako ne izvrši godišnje prijavljivanje imovine (član 12.);

c) novčanom kaznom od 1.000,00 do 5.000,00 KM, ako ne izvrši prijavljivanje imovine poslije završetka javne funkcije (član 13.);

d) novčanom kaznom od 1.000,00 do 5.000,00 KM, ako u roku ne postupi po zahtjevu Ureda(član 14. stav (2));

e) novčanom kaznom od 1.000,00 do 5.000,00 KM za navođenje neistinitih i nepotpunih podataka o imovini i poklonima, izvorima sredstava i načinu sticanja navedenog (član 15.);

f) novčanom kaznom od 1.000,00 do 5.000,00 KM, ako u roku ne postupi po obavijesti ureda (član 21. stav (3));

 g) novčanom kaznom od 1.000,00 DO 5.000,00 KM za neprijavljivanje imovine od strane zatečenih nosilaca javnih funkcija (član 29.);

(2) Za ponovljeni prekršaj iz stava (1) tačka a), b), c), d), e) i f) ovog člana, nosilac javne funkcije kaznit će se novčanom kaznom od 3.000,00 do 6.000,00 KM.

(3) Ured pokreće prekršajni postupak za prekršaje iz ovog člana, u skladu sa Zakonom o prekršajima („Službene novine Federacije BiH“, br. 63/14 i 19/25 i "Službeni glasnik BiH", br. 41/22 i 68/22 - Odluka US BiH).

**Član 18.**

 **(Obaveza rektora)**

U roku od 60 dana od dana stupanja na snagu ovog zakona, rektor je obavezan izvršiti prijavu imovine i poklona iz člana 4. ovog zakona.

**Član 19.**

 **(Donošenje uputstva)**

U roku od 30 dana od dana stupanja na snagu ovog zakona, Ured će izraditi i na svojoj Internet stranici objaviti uputstvo iz člana 13. stav (4) i člana 20. stav (6) Zakona.

**Član 20.**

**(Usklađivanje podzakonskih akata)**

Vlada Kantona će, u roku od 60 dana od dana stupanja na snagu ovog zakona, na prijedlog Ureda uskladiti Uredbu o načinu i vođenju registra podataka o nosiocima javnih funkcija i imovini u Tuzlanskom kantonu („Službene novine Tuzlanskog Kantona“, broj: 7/22) sa odredbama ovog zakona.

**Član 21.**

**(Stupanje na snagu)**

Ovaj zakon stupa na snagu osmog dana od dana objavljivanja u „Službenim novinama Tuzlanskog kantona“.

 **BOSNA I HERCEGOVINA Predsjednik**

**Federacija Bosne i Hercegovine Skupštine Tuzlanskog kantona**

 **TUZLANSKI KANTON**

 **Skupština Žarko Vujović**

**Broj:**

**Tuzla,**

**OBRAZAC PRIJAVE IMOVINE**

|  |  |
| --- | --- |
| Svrha podnošenja prijave |  Prijavljivanje imovine prilikom preuzimanja dužnosti Godišnje prijavljivanje imovine Prijavljivanje imovine poslije završetka dužnosti  Prijavljivanje imovine na zahtjev Ureda |

1. **PODACI O NOSIOCU JAVNE FUNKCIJE**

|  |  |
| --- | --- |
| Ime i prezime |  |
| JMBG |  |
| Adresa |  |
| Broj telefona |  |

1. **PODACI O JAVNOJ FUNKCIJI**

|  |  |
| --- | --- |
| Naziv javne funkcije |  |
| Naziv institucije |  |
| Adresa institucije |  |
| Datum imenovanja |  | Datum razrješenja |  |

1. **PODACI O BLISKIM SRODNICIMA NOSIOCA JAVNE FUNKCIJE**

|  |  |  |  |
| --- | --- | --- | --- |
| R.br. | Ime i prezime | Srodstvo | JMBG |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |

1. **PODACI O NEPOKRETNOJ IMOVINI**

|  |  |
| --- | --- |
| Vrsta nepokretne imovine |  |
| Općina, grad i država gdje se imovina nalazi |  |
| Površina (m2) |  |
| Porijeklo |  |
| Nabavna vrijednost (KM) |  |
| Pretpostavljena vrijednost (KM) |  |
| Vlasništvo |  |
| Suvlasništvo *(navesti udio)* |  |
| Vrsta sredstava kojima je imovina kupljena |  |
| Izvor sredstava kojima je imovina kupljena |  |

1. **PODACI** **O POKRETNOJ IMOVINI**

|  |  |
| --- | --- |
| Vrsta pokretne imovine |  |
| Godina proizvodnje |  | Godina kupovine |  |
| Porijeklo |  |
| Nabavna vrijednost (KM) |  | Pretpostavljena vrijednost (KM) |  |
| Vlasništvo |  |

1. **PODACI O DIONICAMA/AKCIJAMA U PRIVREDNIM DRUŠTVIMA**

|  |  |  |  |
| --- | --- | --- | --- |
| Naziv pravnog lica | Sjedište (općina/grad i država) | Broj dionica/akcija | Ukupna vrijednost (KM) |
|  |  |  |  |
|  |  |  |  |
|  |  |  |  |

1. **PODACI O OBVEZNICAMA I VRIJEDNOSNIM PAPIRIMA**

|  |  |  |  |
| --- | --- | --- | --- |
| Vrsta vrijednosnih papira | Naziv pravnog lica | Država | Ukupna vrijednost (KM) |
| Obveznice |  |  |  |
| Drugo \_\_\_\_\_\_\_\_\_\_\_\_\_\_\_\_\_\_\_ |  |  |  |

1. **PODACI O VLASNIČKOM UDJELU U PRAVNIM LICIMA**

|  |  |  |  |
| --- | --- | --- | --- |
| Naziv pravnog lica | Sjedište (općina/grad i država) | Procenat vlasničkog udjela | Vrijednost (KM) |
|  |  |  |  |
|  |  |  |  |

1. **PODACI O NOVČANIM SREDSTVIMA U BANKAMA I DRUGIM FINANSIJSKIM ORGANIZACIJAMA**

|  |  |  |  |
| --- | --- | --- | --- |
| Vrsta računa | Naziv pravnog lica | Država | Ukupan iznos (KM) |
|  |  |  |  |
|  |  |  |  |
|  |  |  |  |

1. **PODACI O AUTORSKIM, PATENTNIM I DRUGIM PRAVIMA INTELEKTUALNE SVOJINE**

|  |  |  |  |
| --- | --- | --- | --- |
| Vrsta | Institucija kod koje je registrovano pravo | Država | Ukupna vrijednost (KM) |
| Autorsko pravo |  |  |  |
| Patent |  |  |  |
| Drugo \_\_\_\_\_\_\_\_\_\_\_\_\_\_\_\_\_ |  |  |  |

1. **PODACI O FINANSIJSKIM OBAVEZAMA**

|  |  |
| --- | --- |
| Vrsta obaveze  |  |
| Ukupan iznos obaveze (KM) |  |
| Naziv povjerioca |  |
| Sjedište povjerioca *(država)* |  |

1. **PODACI O DRUGIM IMENOVANJIMA ILI IZBORIMA**

|  |  |
| --- | --- |
| Naziv funkcije (imenovanje, izbor i dr.) |  |
| Naziv institucije |  |
| Datum imenovanja |  | Datum razrješenja |  |
| Naknada  |  DA | Iznos (KM) |  |  NE |

1. **PODACI O GODIŠNJIM PRIHODIMA**

|  |
| --- |
| **Prihodi za period: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Izvor prihoda** | **Iznos prihoda (KM)** |
|  |  |
|  |  |
| **Ukupan prihod** |  |

1. **IZJAVA**

|  |
| --- |
| Pod punom moralnom, krivičnom i građanskom odgovornošću potvrđujem istinitost podataka u prijavi, potvrđujem da ni jedan dio imovine nije izostavljen iz prijave, te sam saglasan/saglasna da Ured pribavlja i obrađuje lične podatke u svrhu provjere tačnosti, odnosno istinitosti navoda sadržanih u prijavi. Takođe sam saglasan/saglasna sa zahtjevom Ureda za dostavu podataka svim nadležnim institucijama kao i pravnim i fizičkim licima koja raspolažu podacima relevantnim za provjere utvrđene odredbama Zakona o prijavljivanju, porijeklu i kontroli imovine izabranih dužnosnika, nosilaca izvršnih funkcija i savjetnika u Tuzlanskom kantonu.**Datum podnošenja prijave** **Potpis nosioca javne funkcije**\_\_\_.\_\_\_.\_\_\_\_\_\_. godine \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

 **OBRAZAC PRIJAVE IMOVINE BLISKOG SRODNIKA**

1. **PODACI O NOSIOCU JAVNE FUNKCIJE**

|  |  |
| --- | --- |
| Ime i prezime |  |
| JMBG |  |
| Adresa |  |
| Broj telefona |  |

1. **PODACI O BLISKOM SRODNIKU NOSIOCA JAVNE FUNKCIJE**

|  |  |
| --- | --- |
| Ime i prezime |  |
| JMBG |  |
| Srodstvo |  |

1. **PODACI O NEPOKRETNOJ IMOVINI**

|  |  |
| --- | --- |
| Vrsta nepokretne imovine |  |
| Općina, grad i država gdje se imovina nalazi |  |
| Površina (m2) |  |
| Porijeklo |  |
| Nabavna vrijednost (KM) |  |
| Pretpostavljena vrijednost (KM) |  |
| Vlasništvo |  |
| Suvlasništvo *(navesti udio)* |  |
| Vrsta sredstava kojima je imovina kupljena |  |
| Izvor sredstava kojima je imovina kupljena |  |

1. **PODACI O POKRETNOJ IMOVINI**

|  |  |
| --- | --- |
| Vrsta pokretne imovine |  |
| Godina proizvodnje |  | Godina kupovine |  |
| Porijeklo |  |
| Nabavna vrijednost (KM) |  | Pretpostavljena vrijednost (KM) |  |
| Vlasništvo |  |

1. **PODACI O DIONICAMA/AKCIJAMA U PRIVREDNIM DRUŠTVIMA**

|  |  |  |  |
| --- | --- | --- | --- |
| Naziv pravnog lica | Sjedište (općina/grad i država) | Broj dionica/akcija | Ukupna vrijednost (KM) |
|  |  |  |  |
|  |  |  |  |
|  |  |  |  |

1. **PODACI O OBVEZNICAMA I VRIJEDNOSNIM PAPIRIMA**

|  |  |  |  |
| --- | --- | --- | --- |
| Vrsta vrijednosnih papira | Naziv pravnog lica | Država | Ukupna vrijednost (KM) |
| Obveznice |  |  |  |
| Drugo \_\_\_\_\_\_\_\_\_\_\_\_\_\_\_\_\_\_\_ |  |  |  |

1. **PODACI O VLASNIČKOM UDJELU U PRAVNIM LICIMA**

|  |  |  |  |
| --- | --- | --- | --- |
| Naziv pravnog lica | Sjedište (općina/grad i država) | Procenat vlasničkog udjela | Vrijednost (KM) |
|  |  |  |  |
|  |  |  |  |

1. **PODACI O NOVČANIM SREDSTVIMA U BANKAMA I DRUGIM FINANSIJSKIM ORGANIZACIJAMA**

|  |  |  |  |
| --- | --- | --- | --- |
| Vrsta računa | Naziv pravnog lica | Država | Ukupan iznos (KM) |
|  |  |  |  |
|  |  |  |  |

1. **PODACI O AUTORSKIM, PATENTNIM I SLIČNIM PRAVIMA INTELEKTUALNE SVOJINE**

|  |  |  |  |
| --- | --- | --- | --- |
| Vrsta | Institucija kod koje je registrovano pravo | Država | Ukupna vrijednost (KM) |
| Autorsko pravo |  |  |  |
| Patent |  |  |  |
| Drugo \_\_\_\_\_\_\_\_\_\_\_\_\_\_\_\_\_\_\_ |  |  |  |

1. **PODACI O FINANSIJSKIM OBAVEZAMA BLISKOG SRODNIKA**

|  |  |
| --- | --- |
| Vrsta obaveze  |  |
| Ukupan iznos obaveze (KM) |  |
| Naziv povjerioca |  |
| Sjedište povjerioca *(država)* |  |

1. **PODACI O DRUGIM IMENOVANJIMA ILI IZBORIMA BLISKOG SRODNIKA**

|  |  |
| --- | --- |
| Naziv funkcije (imenovanje, izbor i dr.) |  |
| Naziv institucije |  |
| Datum imenovanja |  | Datum razrješenja |  |
| Naknada  |  DA | Iznos (KM) |  |  NE |

1. **PODACI O GODIŠNJIM PRIHODIMA BLISKOG SRODNIKA**

|  |
| --- |
| **Prihodi za period: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **Izvor prihoda** | **Iznos prihoda (KM)** |
|  |  |
|  |  |
| **Ukupan prihod** |  |

1. **IZJAVA**

|  |
| --- |
| Pod punom moralnom, krivičnom i građanskom odgovornošću potvrđujem istinitost podataka u prijavi, potvrđujem da ni jedan dio imovine nije izostavljen iz prijave, te sam saglasan/saglasna da Ured pribavlja i obrađuje lične podatke u svrhu provjere tačnosti, odnosno istinitosti navoda sadržanih u prijavi. Takođe sam saglasan/saglasna sa zahtjevom Ureda za dostavu podataka svim nadležnim institucijama kao i pravnim i fizičkim licima kojA raspolažu podacima relevantnim za provjere utvrđene odredbama Zakona o prijavljivanju, porijeklu i kontroli imovine izabranih dužnosnika, nosilaca izvršnih funkcija i savjetnika u Tuzlanskom kantonu.**Datum podnošenja prijave** **Potpis nosioca javne funkcije**\_\_\_.\_\_\_.\_\_\_\_\_\_. godine \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |
| --- |
| **POPUNJAVA SE SAMO U SLUČAJU „*PRIJAVLJIVANJA IMOVINE POSLIJE ZAVRŠETKA JAVNE FUNKCIJE*“** |
| Na osnovu člana 13. Zakona o prijavljivanju, porijeklu i kontroli imovine izabranih dužnosnika, nosilaca izvršnih funkcija i savjetnika u Tuzlanskom kantonu pod punom moralnom, krivičnom i građanskom odgovornošću potvrđujem:  da nisam pokrenuo/la nikakve aktivnosti sticanja imovine iz člana 10. Zakona o prijavljivanju, porijeklu i kontroli imovine izabranih dužnosnika, nosilaca izvršnih funkcija i savjetnika u Tuzlanskom kantonu poslije završetka dužnosti ili razrješenja da sam pokrenuo/la aktivnosti sticanja imovine iz člana 10. Zakona o prijavljivanju, porijeklu i kontroli imovine izabranih dužnosnika, nosilaca izvršnih funkcija i savjetnika u Tuzlanskom kantonu poslije završetka dužnosti ili razrješenja i to:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Datum podnošenja prijave** **Potpis nosioca javne funkcije**\_\_\_.\_\_\_.\_\_\_\_\_\_. godine \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**OBRAZAC IZJAVE O POKRENUTIM AKTIVNOSTIM**

**OBRAZLOŽENJE**

**uz nacrt Zakona o izmjenama i dopunama Zakona o prijavljivanju porijeklu i kontroli imovine izabranih dužnosnika, nosilaca izvršnih funkcija i savjetnika u Tuzlanskom kantonu**

**I PRAVNI OSNOV**

Pravni osnov za donošenje ovog Zakona sadržan je u članu 24. stav 1. tačka c) Ustava Tuzlanskog kantona kojim je propisano da Skupština donosi zakone i ostale propise neophodne za izvršavanje nadležnosti kantona.

**II RAZLOZI ZA DONOŠENJE**

Skupština Tuzlanskog kantona (u daljem tekstu: Skupština) na sjednici održanoj 22.12.2021.godine donijela je Zakon o prijavljivanju, porijeklu i kontroli imovine izabranih dužnosnika, nosilaca izvršnih funkcija i savjetnika u Tuzlanskom kantonu (“Službene novine Tuzlanskog kantona” broj: 22/21, u daljem tekstu: Zakon), a isti je stupio na snagu 05.01.2022.godine.

Kao organ koji je članom 6. stav (1) Zakon nadležan za njegovo provođenje Ured za borbu protiv korupcije i upravljanje kvalitetom Tuzlanskog kantona (u daljem tekstu: Ured), dostavio je Ministarstvu pravosuđa i uprave Tuzlanskog kantona inicijativu za izmjene i dopune Zakona. U inicijativi se navodi da je Ured, primjenom zakona uočio nedostatke koje je potrebno otkloniti radi jasnije i preciznije primjene zakona, a što u konačnici treba da dovede do efikasnijeg rada Ureda.

Uvažavajući dostavljenu inicijativu i u saradnji sa Uredom, Ministarstvo pravosuđa i uprave pripremilo je tekst Zakona o izmjenama i dopunama Zakona o prijavljivanju, porijeklu i kontroli imovine izabranih dužnosnika, nosilaca izvršnih funkcija i savjetnika u Tuzlanskom kantonu, a imajući u vidu značaj predmetnog zakona, predlažemo da se, shodno odredbama člana 128. poslovnika o radu Skupštien Tuzlanskog kantona (“Službene novine Tuzlanskgo kantona”, br. 13/19 i 5/20), ovaj zakon razmatra u formi nacrta.

**III OBRAZLOŽENJE PRAVNIH RJEŠENJA**

**Članom 1.** nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu predlaže se izmjena člana 1. Zakona na način da se pokloni koje izabrani dužnosnici, nosioci izvršnih funkcija i savjetnici dobiju u toku obavljanja javne funkciju izuzmu iz imovine koja je predmetom ovog zakona.

**Članom 2.** nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu predlaže se dopuna članu 4. tačka b) na način da se pod pojmom mosica javne funkcije pored do sada definisanih, određuje i rektor Univerziteta, te se vrši usklađivanje terminologije, dok se tačka k) dopunjava na način da se nosiocima javne funkcije u smislu ovog zakona smatraju i vršioci dužnosti nosilaca javnih funkcija;

**Članom 3.** nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu vrši se dopuna člana 8. na način da se ukida obaveza Ureda da vrši evidentiranje i kontrolu poklona, te se utvrđuje obaveza obrade ličnih podataka iz Registra u skladu sa Zakonom o zaštiti ličnih podataka;

**Članom 4.** nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu mijenja se stav (4) člana 9. na način da se utvrđuje obaveza Ureda da jednom godišnje informiše Skupštinu Kantona o svom radu i prikupljenim informaicijama, budući da šestomjesečne informacije pokazalo kao nepraktično, te se ovim članom također vrši terminoločško usklađivanje odredbe.

**Članom 5.** nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu mijenja se član 10. na način da se istim precizira samo imovina koja je predmet prijave, dok je postojeća odredba sadržavala i dio odredbi koje se odnose na obrazac i sadržaj prijave.

**Članom 6.**  nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu vrši se izmjena člana 11. na način da se briše stav (2), odnosno obaveza Ureda na dodatno pozivanje nosioca javne funkcije na ispunjenje zakonom propisane obaveze.

**Članom 7.** nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu mijenja se član 12. na način da se utvrđuje obaveza godišnjeg prijavljivanja imovine do 31. marta tekuće godine za prethodnu godinu, za razliku od dosadašnjeg rješenja po kojem je rok za godišnju prijavu imovine bio od 01. do 31. januara, te se također ukida obaveza Ureda na dodatno pozivanje nosioca javne funkcije na ispunjenje zakonom propisane obaveze.

**Članom 8.** nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonuvrši se izmjena član 13. na način da se precizira obaveza nosioca javne funkcije da u roku od 30 dana po završetku javne funkcije po bilo kojem osnovu izvrši prijavu imovine, kao i da podnese pisanu izjavu o pokrenutim aktivnostima na sticanju imovine iz člana 10. ovog zakona, te se također i ukida obaveza Ureda na dodatno pozivanje nosioca javne funkcije na ispunjenje zakonom propisane obaveze

**Članom 9.** nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu vrši se terminološko usklađivanja u stavovima (1) i (2) člana 14., dok se stav (3) briše, odnosno ukida se obaveza Ureda na dodatno pozivanje nosioca javne funkcije na ispunjenje zakonom propisane obaveze.

**Članom 10**. nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu iza člana 14. dodaje se novi član 14a. kojim se propisuju izuzeci od obaveze prijavljivanja imovine, i to u slučaju ponovljenih mandata i u slučaju imenovanja u periodu od 01. oktobra do 31. decembra, a sve s ciljem izbjegavanja dostavljanja istih podataka po više osnova.

**Članom 11.** nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu vrši se izmjena člana 15. na način da se utvrđuje da je nosilac javne funkcije odgovoran za istinitost podataka o imovini kjoja je predmet prijavljivanja.

**Članom 12.** nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu vrši se brisanje članva 17., 18. i 19. jer su pomenutim članovima precizirane odredbe koje se tiču poklona i protokolarnih poklona, a članom 1. nacrta zakona predviđeno je da se pokloni koje izabrani dužnosnici, nosioci izvršnih funkcija i savjetnici dobiju u toku obavljanja javne funkciju izuzmu iz imovine koja je predmetom ovog zakona.

**Članom 13.** nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu mijenja se član 20. i definiše se da se prijava imovine nosilaca javnih funkcija i njihovih bliskih srodnika virši na dva obrasca i to Obrascu prijave imovine i poklona odnosno Obrascu prijave imovine bliskog srodnika, zatim se propisuje obavezan sadržaj prijava, propisuje se da su navedene prijave sastavni dio ovog zakona, dalje se utvrđuje obaveza Ureda da izradi i na svojoj Internet stranici objavi Upustvo o popunjavanju obrazaca, te da obrasci imaju status službene isprave u skladu sa Krivičnim zakonom Federacije Bosne i Hercegovine.

**Članom 14.** nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu vrši se izmjena člana 21. na način da se utvrđuje da Ured vrši kontrolu privaljivanja imovine nosioca izvršnih funkcija.

**Članom 15.** nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu vrši se izmjena člana 22. na način da se briše stav (4) kao suvišan s obzirom da ovlaštenja i nadležnost Ureda proizilaze iz Zakona a ne saglasnosti nosilaca javnih funkcija.

**Članom 16.** nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu vrši se izmjena u članu 23. u smislu usklađivanja terminologije.

**Članom 17.** nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu mijenja se član 24. i propisuju se prekršaji i prekršajne kazne, ovlaštenje Ureda da pokreće prekršajni postupak, odnosno obaveza podnošenje krivične prijave nadležnom tužilaštvu u slučaju postojanja obilježja krivičnog djela.

**Članom 18**. nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu utvrđuje se obaveza rektora da u roku od 30 dana od dana stupanja na snagu ovog zakona izvrši prijavu imovine iz člana 10. zakona.

**Članom 19**. nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu utvrđuej se obaveza Ureda da u roku od 30 dana od dana stupanja na snagu zakona izradi uputstva o popunjavanju obrazaca.

**Članom 20.** nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonu utvrđen je rok za usklađivanje Uredbe o sadržaju i načinu vođenja registra podataka o nosiocima javnih funkcija i imovini u Tuzlanskom kantonu sa odredbama ovog zakona.

**Članom 21.** nacrta Zakonao prijavljivanju, porijeklu i kontroli imovine izabranih dužnosnika nosilaca izvršnih funkcija i savjetnika u Tuzlanskom kantonupropisuje se stupanje zakona na snagu.

**IV FINANSIJSKA SREDSTVA**

Za provodenje ovog Zakona nije potrebno osigurati dodatna finansijska sredstva u budžet Tuzlanskog kantona, što je i navedeno u obrascu izjave o fiskalnoj odgovornosti IFP NE.

**Tuzla, avgust 2025. godine PREDLAGAČ**

 **VLADA KANTONA**